སྐུ་ཞབས་དོན་གྲུབ་རྒྱལ་མཆོག་གི་བརྩམས་གནང་བའི་གསུང་འབུམ་དེབ་དྲུག་ཉེ་ཆར་ཁྲིན་ཏུའུ་རུ་ཡོད་པའི་ལྷོ་ནུབ་མི་རིགས་སློབ་གྲྭ་ཆེན་མོའི་སྐད་ཡིག་ཞིབ་འཇུག་པ་བན་ཁོ་དང༌།མཚོ་སྔོན་མི་རིགས་དཔེ་སྐྲུན་ཁང་གི་སྐུ་ཞབས་བཀྲ་རྒྱལ་གཉིས་ཀྱིས་ཕྱོགས་བསྒྲིགས་བྱས་ནས༡༩༩༧ལོའི་ཟླ་༧ནང་པེ་ཅིན་མི་རིགས་པར་སྐྲུན་ཁང་གིས་པར་བསྐྲུན་བྱས་ཡོད་པ་རེད།དེ་ཡང༌།སྙན་ངག་ཕྱོགས་བསྒྲིགས་དང༌།བརྩམས་སྒྲུང་ཕྱོགས་བསྒྲིགས།དཔྱད་རྩོམ་ཕྱོགས་བསྒྲིགས།བསྒྱུར་རྩོམ་ཕྱོགས་བསྒྲིགས།འགྲེལ་རྩོམ་ཕྱོགས་བསྒྲིགས།ཐོར་རྩོམ་ཕྱོགས་བསྒྲིགས་བཅས་དེབ་དྲུག་ཡོད།